-Τι κάνεις; -Δεν καταλαβαίνω την ταινία.
Τη βλέπαμε επί μιάμιση ώρα. Θέλω να μάθω τι θα γίνει.
Με καταθλίβουν οι μη ρεαλιστικές ταινίες.
-Με πιάνει πονοκέφαλος. -Οι μη ρεαλιστικές;
-Η αγαπημένη σου ταινία είναι το E.T. -Και λοιπόν;
Ένας εξωγήινος που τρώει γλυκά και πετάει με ποδήλατο;
Τα συναισθήματα είναι ρεαλιστικά. Αυτή η ταινία... Έλα τώρα!
Το κορίτσι πρέπει να διαλέξει ανάμεσα σε δύο άντρες και κάνουν κόντρες;
Συμφωνεί να βγει με όποιον έχει το πιο γρήγορο αμάξι;
Λυπάμαι που σ' το λέω, αλλά ένα γρήγορο αμάξι είναι ελκυστικό.
Γιατί δεν κάνουν μπρα ντε φερ; Να κερδίσει ο πιο μπρατσαράς.
Γίνεται κι αυτό.
-Δώσε μου το τηλεκοντρόλ. -Όχι.
-Δώσ' το! -Δεν θέλω να τη δω.
Πας γυρεύοντας. Σταμάτα, δώσ' το μου!
-Ένα λεπτό! -Δώσ' το μου.
Είσαι πολύ κακομαθημένος.
Ξέρεις κάτι; Αυτή η ταινία σε τρομάζει, έτσι;
-Με τρομάζει; -Ναι.
Εντάξει, διαφώτισέ με.
Στους άντρες αρέσουν τα κορίτσια για εντελώς επιφανειακούς λόγους.
Ναι. Τους αρέσουν τα κορίτσια από τη Νέα Υόρκη με ξανθά μαλλιά, σουφρωμένα χείλη,
κοκαλιάρικα χέρια και μεγάλα βυζιά.
Αλλά είναι αμφίδρομο, Ντόσον. Είναι αμφίδρομο.
Η Τζεν δεν έχει...
κοκαλιάρικα χέρια.
Δεν αντέχεις στην ιδέα ότι αν ένα κορίτσι είναι ανάμεσα σε δύο άντρες,
μπορεί να μη διαλέξει τον μπούφο που την κορτάρει με άνθη και ποιήματα.
Μπορεί να διαλέξει αυτόν με το πιο γρήγορο αμάξι ή τα μεγαλύτερα μπράτσα
ή τον μεγαλύτερο μοχλό.
-Τον μεγαλύτερο μοχλό; -Ναι.
Τα κορίτσια έλκονται από τον ρομαντισμό περισσότερο από οτιδήποτε άλλο.
Ναι. Κράτα την ελπίδα ζωντανή.
Κι εγώ δεν ανταγωνίζομαι άλλους. Όπως ο Πέισι κι εγώ.
Δεν μας βλέπεις να κοντραριζόμαστε για κάποια κοπέλα.
Όπως είπα, δεν σου αρέσει να χάνεις.
-Τι σημαίνει αυτό; -Ο Πέισι έχει μεγαλύτερα μπράτσα.
Δεν έχει!
Είσαι σίγουρος;
Γιατί έτσι νομίζω.
Για να καταλάβω.
Αν στα κορίτσια αρέσουν τόσο οι ρομαντικοί άντρες,
γιατί δεν κάνει σεξ μαζί σου η Τζεν;
-Η Τζεν θέλει σεξ. Απλώς... -Απλώς...
δεν έχει ευκαιρήσει.
Ας δούμε την ταινία, Τζόι.
Νόμιζα ότι σου έφερνε πονοκέφαλο.
ΛΥΚΕΙΟ ΚΕΪΠΣΑΪΝΤ
Οι σογκούν της εποχής Τοκουγκάουα διαχώρισαν την εκκλησία από το κράτος
-και στο Όκου... -Συγγνώμη που άργησα, χάλασε το αμάξι...
Συγγνώμη. Λυπάμαι πολύ.
-Γεια. -Στο Όκου, ο σογκούν
είχε το χαρέμι του. Στέγαζε 600 γυναίκες, οι οποίες υπηρετούσαν έναν άντρα.
Τι; Εξακόσιες;
-Εφόσον ο αυτοκράτορας ήταν στο Κιότο... -Έχω μία ερώτηση.
Είπες ότι 600 γκόμενες υπηρετούσαν όλες έναν τύπο;
-Δεν είπα "γκόμενες", αλλά, ναι. -Αυτό σημαίνει σεξουαλικές υπηρεσίες;
Γκραντ...
Ναι. Κάθε βράδυ ο σογκούν επέλεγε
-από εκατοντάδες παλλακίδες. -Αποκλείεται! Τρομερό! Θεέ μου.
-Εφόσον ο αυτοκράτορας ήταν στο Κιότο... -Παρακαλώ; Εδώ.
Θα δεχτώ ερωτήσεις μετά την παρουσίαση.
Εντάξει. Ήταν αυτές οι παλλακίδες...
Ήταν υποχρεωμένες να κάνουν τα κέφια του σογκούν;
-Γκραντ... -Ή μπορούσαν να αρνηθούν;
-Ήταν προνόμιο να επιλεγούν... -Ο σογκούν ήταν ο παίδαρος του σχολείου.
-Τον λαχταρούσαν όλες, έτσι; -Δεν τον λαχταρούσαν όλες.
-Εμένα με λαχταρούν. -Επειδή έχεις χαμηλό IQ.
-Τον φώναζαν "Ούμπα Λούμπα". -Ούμπα Λούμπα; Τι είναι αυτό;
Από το Εργοστάσιο Σοκολάτας;
Οι μικροί πράσινοι νάνοι που ανακάτευαν τη σοκολάτα;
-Γεια σας, παιδιά. -Τ' ορκίζομαι.
Τι είναι τόσο αστείο;
Τίποτα.
Τι είναι τόσο αστείο;
Δεν είναι τίποτα, Ντόσον. Ξέχνα το.
-Εντάξει. -Ντόσον, ετοιμάσου.
Είναι η αγαπημένη σου ώρα, η γυμναστική!
Νομίζω ότι θα παίξουμε μπάσκετ. Το θυμάσαι;
Είναι αυτό με τη στεφάνη εκεί ψηλά.
-Ξέρω να παίζω μπάσκετ, Πέισι. -Το ξέρω, φίλε.
Απλώς μην κλοτσάς την μπάλα και μην τη χτυπάς με ρόπαλο.
-Ντριμπλάρεις, έτσι... -Εντάξει, κωμικέ. Τα λέμε στη γυμναστική.
Έγινε.
-Τα λέμε, Τζεν. -Γεια σου, Πέισι.
Έχω μάθημα με τον κ. Πίκερινγκ τώρα. Άλλο ένα άτομο στο Κέιπσαϊντ
που έχει ανεξήγητη έχθρα εναντίον μου.
Είσαι πανέμορφη σήμερα.
-Ευχαριστώ. -Λοιπόν, τι λέγατε πριν;
Δεν ήταν τίποτα, Ντόσον. Δεν θυμάμαι καν τι ήταν.
Εντάξει.
Χαίρομαι που είναι Παρασκευή.
Το σχολείο μ' έχει τρελάνει.
Ας κάνουμε κάτι τρελό το σαββατοκύριακο, όπως ράφτινγκ
ή να πηδήξουμε από αεροπλάνο γυμνοί.
-Θα περάσουμε καλά. -Εντάξει.
Εντάξει.
-Τα λέμε μετά. -Έγινε.
Οι μαζορέτες κάνουν σπαγγάτο στο γυμναστήριο.
Πώς θα παίξω μπάλα με τέτοιον περισπασμό;
-Γιατί γελούσατε με την Τζεν; -Έχεις πάθει εμμονή. Ξεπέρασέ το.
Προφανώς, κουτσομπολεύατε.
-Δεν κουτσομπολεύω εγώ. -Ό,τι πεις.
-Η Τζεν είπε ότι μιλούσες για μένα. -Αποκλείεται.
-Αλήθεια; -Ναι.
Δεν πειράζει.
-Το Ούμπα Λούμπα δεν είναι τόσο κακό. -Της είπες ότι με φώναζαν έτσι;
Δεν έγινε και τίποτα. Κάποιος θα της το έλεγε.
Το βρήκε χαριτωμένο. Πραγματικά.
Ντόσον. Δεν είσαι ένας μικρός Ούμπα Λούμπα πια.
Είσαι ένας μεγάλος, ζόρικος, αρρενωπός Ούμπα Λούμπα.
Εντάξει. Ειρήνη, αδερφέ.
Σκληρό αντράκι.
Χθες βράδυ σας ανέθεσα να διαβάσετε ένα άρθρο για την ευθανασία.
Ποιος θέλει να σχολιάσει το άρθρο;
Ντάνιελ!
Ότι οι γιατροί πρέπει να θεραπεύουν, όχι να σκοτώνουν;
Ναι.
Εκτός από ανήθικο, το να βοηθήσεις έναν ασθενή να αυτοκτονήσει
έρχεται σε αντίθεση με τον ρόλο του γιατρού.
Διαφωνώ.
Δεσποινίς Λίντλι.
Δεν ξέρω τι κάνουν στα σχολεία της Νέας Υόρκης,
αλλά εδώ στο Κέιπσαϊντ, σηκώνεις το χέρι μέχρι να σου δώσω τον λόγο.
Συγγνώμη. Νόμιζα ότι κάναμε συζήτηση.
-Διαφωνείς; -Ναι, διαφωνώ.
Όταν ένας γιατρός βοηθά κάποιον να πεθάνει αξιοπρεπώς, δεν πρέπει να φυλακίζεται.
"Να πεθάνει αξιοπρεπώς";
Αυτό δεν είναι ευφημισμός για φόνο και αυτοκτονία;
Αν κάποιος έχει ανίατη ασθένεια, αν πονάει πολύ,
αν είναι απλώς θέμα χρόνου...
Δεν νομίζετε ότι φτάνει σε ένα σημείο όπου η ζωή δεν αξίζει πια;
Η ζωή είναι το πολυτιμότερο δώρο του Θεού. Εκείνος αποφασίζει πότε θα φύγουμε.
-Σας παρακαλώ... -Αρκετά.
Για κάποιον ετοιμοθάνατο, η ζωή δεν είναι δώρο. Η ζωή είναι σκατά!
Συγγνώμη. Απλώς λέω ότι για κάποιον...
Εδώ δεν είναι η Τάιμς Σκουέρ, δεσποινίς Λίντλι.
Δεν μιλάμε έτσι εδώ.
Μόλις κέρδισες τιμωρία το Σάββατο.
Κανείς άλλος;
Ψαροκροκέτες.
-Τρία ζαμπόν. -Μεγάλε, η ουρά ξεκινά από εκεί πίσω.
Καλώς την. Μ' άρεσε η εργασία σου, Τζόι. Έμαθα πολλά από αυτήν. Ήταν πολύ...
-διεγερτική. -Ναι, βοήθησες πολύ.
Μ' άρεσε ιδιαίτερα όταν με είπες χαζό.
Τρελαίνομαι όταν με πειράζουν οι γκόμενες. Με ανάβει.
Μπορεί να σε σοκάρει, αλλά επειδή παίρνεις αναβολικά,
δεν μπορείς να χώνεσαι στην ουρά.
-Ο κόσμος περιμένει. Είναι αγένεια. -Χώθηκα μπροστά σου;
Ναι, χώθηκες.
Παιδιά! Χωθήκαμε στην ουρά.
Νιώθω απαίσια, αλλά καταλαβαίνεις, έτσι; Είναι σαν την εργασία σου.
Ορίστε;
Είμαστε σαν τους σογκούν.
Και το σχολείο είναι σαν το κάστρο μας.
-Ό,τι θέλουμε, το έχουμε. -Αλήθεια;
Μπορείς να γίνεις η υπηρέτριά μου...
ή η παλλακίδα μου.
Τι προτιμάς, λοιπόν;
Τίποτα.
Πηγαίνετε για ντους. Πάμε. Αλλάξτε.
-Ντόσον, έλα να παίξουμε οι δυο μας. -Γιατί;
Έχω ρέντα με τις κυρίες εδώ.
Δεν έχεις ελπίδες όταν κάθεσαι στον πάγκο.
Ευχαριστώ για τις συμβουλές, Καζανόβα. Πεινάω. Θέλω να φάω.
Για λίγους πόντους είναι. Θα κεράσω εγώ το φαγητό.
Ας μην τρελαινόμαστε. Θα κεράσω φρουτοσαλάτα.
Εντάξει. Θα σε κεράσω μεσημεριανό.
Εσύ πρώτος.
Έλα, Ντόσον. Πού πας;
Δεξιά; Αριστερά;
Σουτάρει, σκοράρει!
Το πλήθος παραληρεί!
Ο μικρός έχει πάρει φωτιά! Σας ευχαριστώ!
Ντόσον, σε έχω σκίσει.
Αν θες να εντυπωσιάσεις τις μαζορέτες, ρίξε ελεύθερες βολές.
Μη φεύγεις, σε χρειάζομαι. Με κάνεις να φαίνομαι καλός.
Πώς το κάνω αυτό;
Είσαι χειρότερος από μένα.
Πλάκα κάνω. Μπορείς να με νικήσεις. Γίνονται θαύματα.
Έλα, δώσε μου πάσα, Ούμπα Λούμπα.
-Πώς με είπες; -Είπα, "Πάσαρε, Ούμπα Λούμπα".
Κυρίες μου, μου άρεσε πολύ το τελευταίο σας νούμερο.
Τι διάολο;
Να πάρει. Τι έγινε;
Χτύπησες;
-Είσαι καλά; -Κάντε του λίγο χώρο.
Καημενούλη μου.
Τι σ' έπιασε, Ντόσον;
Θα στρώσεις αύριο στην ολοήμερη τιμωρία.
Είναι εντελώς αδικαιολόγητο. Κανείς μας δεν αξίζει να είναι εδώ.
Εγώ όχι, αλλά νομίζω ότι εσύ αξίζεις.
Μου αξίζει να είμαι εδώ;
Ντόσον, χτύπησες τον Πέισι στο πρόσωπο με μπάλα του μπάσκετ.
-Του έσπασες τη μύτη. -Δεν του έσπασα τη μύτη.
Ο Πέισι είναι ο καλύτερός σου φίλος.
Από τότε που έχασε την παρθενιά του, έχει αυτό το στιλάκι.
Νόμιζα ότι έλεγχες περισσότερο τα ζωώδη ένστικτά σου.
Μακάρι.
Μερικές φορές νιώθω ότι με ελέγχουν αυτά.
Όπως όταν είμαι μαζί σου.
Έλα. Πάμε. Μην αργήσουμε.
Τι κάνεις εδώ;
Θεέ μου, Πέισι. Για να σε δω.
-Πώς είναι η μύτη σου; -Έσπασε, ευχαριστώ.
Θεέ μου. Πρέπει να πονάει.
Συγγνώμη.
Είναι χάλια.
Εμένα μου λες;
Γιατί είσαι τιμωρία;
-Είναι μεγάλη ιστορία. -Έχουμε οκτώ ώρες.
Θα έχει πλάκα. Οι τρεις μας να καθόμαστε άπραγοι.
Είναι όπως κάθε άλλο Σάββατο.
-Είναι σαν φυλακή. -Έτσι είναι η τιμωρία.
Θεέ μου. Ακούγεται σαν την Άμπι Μόργκαν.
-Ποια είναι η Άμπι Μόργκαν; -Δεν την ξέρεις;
Είναι από την κόλαση. Κυριολεκτικά.
-Με μετατρέπετε σε εγκληματία. -Είναι πολιτική του σχολείου, Άμπι.
Θα μπορούσα να είμαι έξω και να προσφέρω στην κοινωνία.
Να βοηθώ ανήμπορους, να μαζεύω σκουπίδια. Όχι να σπαταλάω τη μέρα μου εδώ.
Τέλεια. Η ώρα του παιδιού.
Κάτσε και σκέψου γιατί είσαι τιμωρία το Σάββατο.
Θα μπορούσα να το κάνω και σπίτι. Βάλτε με σε κατ' οίκον περιορισμό.
Θα κάθομαι σπίτι όλη μέρα και θα σκέφτομαι πόσο κακός άνθρωπος είμαι.
Άμπι, βούλωσέ το.
Γεια σας και καλώς ήρθατε στην τιμωρία του Σαββάτου.
Η τιμωρία δεν είναι διασκέδαση.
Είναι εξιλέωση.
Κάτσε κάτω, Άμπι.
Πρέπει να μείνετε στη βιβλιοθήκη μέχρι τις 5:00.
Πρέπει να αναρωτηθείτε "Τι έκανα για να τιμωρηθώ;
Και τι μπορώ να κάνω για να βελτιώσω τη συμπεριφορά μου";
-Κάποιος λείπει. -Εγώ. Εδώ είμαι.
-Τζόι; -Γεια σας.
-Είναι πάρτι έκπληξη; -Ναι. "Έκπληξη! Βγάλτε την πινιάτα".
Κάθισε. Άργησες.
Όπως ξέρετε, είμαι η βιβλιοθηκάριος του σχολείου.
Έχω σημαντική δουλειά στην οπτικοακουστική αίθουσα.
Αν χρειαστεί να έρθω για να σας συνετίσω,
όλη μέρα θα τακτοποιείτε βιβλία και κάρτες βιβλιοθήκης.
Λοιπόν; Είστε έτοιμοι;
Θα είστε μαζί όλη μέρα μαζί, για αυτό συνηθίστε το.
Μετά από οκτώ ώρες, θα είστε σαν οικογένεια.
Οκτώ ώρες; Θα αλληλοσκοτωθούμε.
Μόνο μη λερώσετε τα βιβλία με αίμα.
Το εννοώ.
-Θέλει κανείς τσίχλα; -Ναι.
-Ναι, καλά.
Θεέ μου, Πέισι, τι έκανες στο ράμφος σου;
Τράκαρες ενώ σκάλιζες τη μύτη σου;
Όχι. Αυτός ο βλάκας εδώ,
μου πέταξε μία μπάλα στα μούτρα.
Θα έπρεπε να τον ευχαριστείς. Καλύτερη θα 'ναι από πριν.
Γι' αυτό είσαι εδώ, Ντόσον; Απόπειρα ανθρωποκτονίας;
Εσύ; Επειδή προκάλεσες φθορά σε σχολικό εξοπλισμό με τα μούτρα σου;
Δεν λέει.
Θα 'ναι κάτι ντροπιαστικό.
Τι έκανες; Επινόησες κι άλλη ιστορία ότι κοιμήθηκες με καθηγήτρια;
Όχι. Και να μη σε νοιάζει.
Τα μυστικά με τρελαίνουν. Έλα. Αν μας πεις, θα σου δώσω τσίχλα.
Είσαι τόσο κουλ. Κράτα το βαρετό σου μυστικό.
Εσύ, Τζεν; Τι έγκλημα έκανες;
Είπα "σκατά" στην τάξη.
Ο κύριος Πίκεριν φταίει. Έχει νοοτροπία μικρής πόλης.
Όπως και πολλοί άλλοι εδώ.
Λυπάμαι. Θα σου είναι δύσκολο να ανέχεσαι εμάς τους αφελείς.
-Δεν εννοούσα αυτό. -Θα 'ναι σκατά για σένα.
Καβγάς. Κυρίες, στις γωνίες σας.
Εσύ, Τζόι; Γιατί είσαι εδώ;
Όχι ότι εκπλήσσομαι. Η φυλάκιση είναι οικογενειακό σας.
-Άντε στο διάολο. -Είσαι σκύλα, Άμπι.
Εντάξει, Μις Μεγάλο Μήλο.
Αν θες να κάνεις παρέα μ' αυτά τα μαύρα πρόβατα, να μη σε εμποδίζω.
Χτύπησα τον Γκραντ Μπόντιν.
Χτύπησες τον Γκραντ Μπόντιν;
-Γι' αυτό έφυγε νωρίς; -Ναι.
Θεέ μου. Αυτό είναι ηλίθιο, ακόμα και για σένα.
Ο Γκραντ Μπόντιν είναι ο βασιλιάς του σχολείου και παίδαρος.
Γιατί μ' έβαλαν εδώ μαζί μ' εσάς τους βίαιους εγκληματίες;
-Εσύ τι έκανες, Άμπι; -Ναι.
-Άσ' το, Ντόσον. -Έλα τώρα, Άμπι. Εμείς σου είπαμε.
-Ναι. -Δεν θέλω να σας συγκλονίσω.
-Άμπι, θα το αντέξουμε. -Δεν νομίζω, Πινόκιο.
Αλήθεια; Ρίχ' το.
Εντάξει.
-Έχετε πάει στα αποδυτήρια των αγοριών; -Ναι.
Έχετε ακουστά το ναρκωτικό Έκστασι;
Ξέρετε τι είναι όργιο;
Μόνο αυτά μπορώ να σας πω.
Θα πω απλώς ότι κάποιοι στο σχολείο δεν φοβούνται την ερωτική ευχαρίστηση.
Αλλά δεν είμαι μαρτυριάρα.
Μόνο αυτό μπορώ να πω. Συγγνώμη.
-Θυμίζει πολύ Breakfast Club. -Breakfast Club;
Η ταινία όπου τα παιδιά είναι τιμωρία όλη μέρα.
Στην αρχή μισιούνται και μετά γίνονται καλοί φίλοι.
Ναι. Η ταινία ήταν χάλια. Τι απέγιναν αυτοί οι ηθοποιοί;
Ο Άντονι Μάικλ Χολ έχει μία περίεργη πάθηση του θυρεοειδούς.
Η Μόλι Ρίνγκγουολντ έχασε το αδέξιο λουκ της και οι υπόλοιποι...
μαραζώνουν στην τηλεοπτική αφάνεια.
Αποκλείεται! Ο Εμίλιο Εστεβέζ έπαιζε στις ταινίες με τις πάπιες.
Κλασικές ταινίες.
Πολύ αστείες.
Τι;
Η αδερφή της κολλητής μου στη Νέα Υόρκη πρόσεχε το παιδί της Άλι Σίντι.
Ξέρεις κάποια που ξέρει κάποια που ξέρει την Άλι Σίντι;
Ναι, Τζεν. Είσαι τόσο σικάτη.
Δεν είμαστε όλες σαν εσένα, Άμπι,
με τις Έκστασι παρτούζες σου στα αποδυτήρια των αγοριών.
Κυρία Τρινγκλ;
-Κυρία Τρινγκλ! -Έλα τώρα.
Τον έφερες για να χωρίσεις τον θείο Μπο και τη Χόουπ.
Κυρία Τρινγκλ;
-Τι είναι; -Η κύστη μου πάει να σπάσει.
Μπορώ να πάω στην τουαλέτα;
Εκπλήσσομαι που δεν μας ακολουθεί στις τουαλέτες.
Μπορεί να κάνω υποθέσεις, αλλά νομίζω ότι οι τέσσερίς σας
έχετε μία περίεργη σεξουαλική ένταση.
Έχω δίκιο;
ΩΡΑ ΓΙΑ ΔΙΑΒΑΣΜΑ
-Βαριέμαι απίστευτα. -Αλήθεια;
Πού έχεις το Έκστασι, Άμπι;
Μπορούμε να πάμε στα αποδυτήρια των αγοριών και...
Αν είχα, δεν θα το χαράμιζα στον Ρούντολφ το Ελαφάκι.
Θα αφήσεις τον Ρούντολφ να συμμετάσχει στα παιχνίδια ανώμαλων ταράνδων;
Να μια καλή ιδέα. Παιχνίδια. Να παίξουμε όλοι ένα παιχνίδι.
Αλήθεια; Τι θες να παίξουμε; Γύρω γύρω όλοι;
Όχι.
Να παίξουμε Θάρρος ή Αλήθεια.
Σε παρακαλώ. Θα γίνω η καλύτερή σου φίλη.
Εντάξει. Ξεκινάω εγώ. Ντόσον, μπορείς να με ρωτήσεις ό,τι θες
-και ορκίζομαι να πω την αλήθεια. -Ξέχνα το, Άμπι.
Έλα, Ντόσον, δεν υπήρχε ποτέ κάτι που ήθελες να με ρωτήσεις;
Είσαι εξωγήινη; Από ποιον πλανήτη ήρθες;
-Όχι. Και από τη Γη. Εντάξει, σειρά μου. -Ένα λεπτό!
-Αυτή ήταν η ερώτησή σου. -Αστείο ήταν.
Το παιχνίδι έχει κανόνες και η σειρά σου τελείωσε. Σειρά μου.
Και θέλω να ρωτήσω...
τον Πέισι.
Θάρρος ή αλήθεια, Πέισι;
Εντάξει, Άμπι. Να θυμάσαι, είναι η σειρά μου μετά.
Φοβάμαι πολύ.
Θάρρος ή αλήθεια, Πέισι;
-Θάρρος, αλήθεια, δεν με νοιάζει. -Καλά. Αλήθεια.
Πέισι, γιατί είσαι τιμωρία;
Να, είναι... Απλώς... Βλέπετε...
Να, εσύ... Θέλω... Θέλω το θάρρος.
-Έλα, Πέισι, πες μας. -Θέλω το θάρρος.
Είσαι πολύ κότα. Καλώς.
Σε προκαλώ...
να φιλήσεις στα χείλη...
για δέκα δευτερόλεπτα...
την Τζεν!
Τι;
Περιμένουμε.
-Είναι χαζομάρα. -Κανείς δεν θέλει να παίξει.
Εγώ θέλω. Πέισι, είπες "θάρρος". Κάνε αυτό που είπε.
Εντάξει. Καλά. Τι με νοιάζει;
Εντάξει. Τζόι.
Δεσποινίς "Κάνε αυτό που είπε".
-Τι λες; Θάρρος ή αλήθεια; -Όχι. Είπες ότι θα...
Θάρρος ή αλήθεια;
Αλήθεια.
Εντάξει.
Ποιος σου αρέσει;
Ποιος μου αρέσει;
Ναι. Απλή ερώτηση. Με ποιον είσαι ερωτευμένη;
Την αλήθεια.
Είπα αλήθεια; Θάρρος εννοούσα.
Είστε κότες. Δεν αντέχετε την αλήθεια;
Θα μπω στους αεραγωγούς. Θα βγάλω την μπλούζα μου μπροστά στην κ. Τρινγκλ.
Τέλεια. Τότε, αφού ξεκινήσαμε με φιλί,
Τζόι, σε προκαλώ να φιλήσεις στο στόμα για 15 δευτερόλεπτα...
τον Ντόσον Λίρι.
-Αποκλείεται. Όχι. -Πέισι, σοβαρέψου.
-Πρέπει να το κάνεις, Τζόι. -Είπες ότι θα έκανες τα πάντα.
Καλά. Ντόσον, έλα εδώ.
Έλα.
Θα κρατήσω χρόνο.
Δεκατρία, δεκατέσσερα,
δεκαπέντε.
Εντάξει.
Αρχίσαμε να περνάμε καλά;
Σειρά σου, Τζόι.
Γη καλεί βλαμμένη.
-Απάντησε, βλαμμένη. -Εντάξει.
Τζεν...
Αλήθεια ή θάρρος;
Αλήθεια.
Εντάξει.
Απ' όλα τα αγόρια στο σχολείο, ο Ντόσον είναι ο πιο ελκυστικός;
-Αν μ' αρέσει πιο πολύ; Ναι. -Δεν ρώτησα αν σ' αρέσει πιο πολύ.
Σε ρώτησα αν είναι αυτός που σε ελκύει περισσότερο.
-Τι εννοείς "να με ελκύει"; -Εννοεί σωματικά.
Καίγεσαι για αυτόν; Ή σου αρέσει περισσότερο ο χαρακτήρας του,
αλλά προτιμάς να πας με άλλον;
Κάποιον σαν τον Πέισι;
-Όχι! Μ' αρέσει ο Ντόσον. -Ναι, αλλά τον ποθείς;
-Είναι χαζή ερώτηση. -Γιατί είναι χαζή ερώτηση;
-Δεν έχω πρόβλημα. -Είναι χαζή ερώτηση, γιατί...
Είναι χαζή ερώτηση, γιατί η απάντηση είναι "ναι".
Προφανώς, η απάντηση είναι "ναι". Λαχταρώ τον Ντόσον. Με ανάβει.
Είσαι ευχαριστημένη, Τζόι; Ίσως αν περνούσες λιγότερο χρόνο...
-Ξέχνα το. -Έλα, Τζεν, πες το. Μπορώ να το χειριστώ.
-Τι έχεις να πεις; -Ποιανού σειρά είναι;
Αν δεν ασχολούσουν με μένα και τον Ντόσον, μπορεί να είχες αγόρι.
Δεν θα ήταν τέλειο;
Να αποκαλώ ένα από αυτά τα γουρούνια "αγόρι μου". Να είμαι μια κεφάτη μαζορέτα
που την παρατάνε οι αθλητές.
Να κάνω σεξ με τον Γκραντ Μπόντιν. Δεν θα ήταν τέλειο;
Μίλησες σαν αληθινή λεσβία.
Μακάρι να ήμουν. Δεν ασχολούμαι με τη σχέση σας.
Ξεκόλλα, λοιπόν.
Εντάξει, μας προκαλώ όλους.
Να κάνουμε τι;
Να με ακολουθήσετε. Ώρα να αποδράσουμε.
Έχεις διεστραμμένη φαντασία, Σάμι.
Εσύ είσαι διεστραμμένη, Κέιτ.
Ήξερες ότι ο θείος Μπο θα ήταν προστατευτικός με την Μπίλι
και ότι θα δημιουργούσε προβλήματα με τη Χόουπ.
Ξέρεις ποιο είναι το πρόβλημα; Έχεις την εντύπωση
-ότι είμαι τόσο πανούργα όσο εσύ. -Πώς σου φαίνεται αυτό;
-Θα μας πιάσουν σίγουρα. -Όχι.
Η κ. Τρινγκλ βλέπει το Μέρες της Ζωής μας,
που σημαίνει ότι έχει βιντεοσκοπήσει επεισόδια μίας βδομάδας,
που σημαίνει ότι έχει να δει άλλη μιάμιση ώρα,
που σημαίνει ότι έχουμε μία ώρα ελευθερίας.
Τι ακριβώς κάνουμε εδώ πέρα;
Προτείνω να παίξουμε ένα νέο παιχνίδι.
Είναι για όλη την οικογένεια. Λέγεται "Μάντεψε τον Πισινό μου".
Μάντεψε τον Πισινό μου;
-Πλάκα είχε. -Πέισι, σήκωσε το παντελόνι σου τώρα.
Εντάξει. Και τώρα παίζουμε... Μάντεψε τον Πισινό μου.
Όλοι ίδιοι φαίνονται.
Αν κοιτάξετε προσεκτικά, έχουν κάποιες διαφορές.
Αυτός είναι τόσο ζωηρός και μικρός. Ο δικός μου θα είναι.
-Κι αυτός πρέπει να είναι του Πέισι. -Πώς το ξέρεις;
-Το καταλαβαίνω. -Γιατί τον κοίταξε.
-Μην ξεράσω. -Σε παρακαλώ. Δεν μπορεί να κρατηθεί.
Έλα τώρα. Ο πισινός μου; Είναι σαν μαγνήτης.
Οι γκόμενες δεν ξεκολλάνε από πάνω του.
Σταμάτα. Είσαι αξιολύπητος.
Απλώς ζηλεύεις.
Εσένα; Μιλάμε για μεγαλειώδη αυταπάτη.
Είναι ολοφάνερο. Γι' αυτό μου πέταξες την μπάλα στη μύτη.
Και γι' αυτό φέρεσαι σαν κόπανος τελευταία.
-Εγώ φέρομαι σαν κόπανος; -Ντόσον, μην αρχίζεις.
Ζηλεύεις. Με ζηλεύεις επειδή είμαι καλύτερος αθλητής,
-γιατί έχω καλύτερη σεξουαλική ζωή. -Ναι, είσαι αληθινός Δον Ζουάν.
Τουλάχιστον το παρατσούκλι μου δεν ήταν Ούμπα Λούμπα.
Η θλιβερή αλήθεια είναι ότι δεν είσαι καλός σε τίποτα.
Είσαι μία σκέτη αποτυχία και ο περίγελος του σχολείου.
-Παιδιά, ηρεμήστε. -Δεν μπορούμε να τα βρούμε;
Δεν περίμενα να σου στοιχίσει τόσο που έχασες έναν αγώνα μπάσκετ.
Δεν έχασα τον αγώνα.
-Θες ρεβάνς; -Σε παίζω όποτε κι όπου θες.
Γιατί το κάνεις αυτό;
Δεν θα τον αφήσω να με μειώσει.
Έκανε σεξ μια φορά και νομίζει ότι είναι ο Τσάμπερλεϊν.
-Ώστε γι' αυτό πρόκειται; Το σεξ; -Όχι.
Ωστόσο, εγώ έχω κοπέλα, αλλά αυτός μου δίνει σεξουαλικές συμβουλές.
Ντόσον, τι γίνεται; Δείλιασες; Έλα.
Είναι χαζό. Δεν χρειάζεται να το κάνεις.
Θα έχει ενδιαφέρον.
Εντάξει, Ούμπα Λούμπα, είναι η στιγμή της αλήθειας.
Αν κερδίσω, πρέπει να μας πεις γιατί είσαι τιμωρία.
Εγώ, να χάσω; Σε παρακαλώ. Πρόσεχε, φίλε.
Έλα. Πάμε.
Σούταρε. Έλα.
Πέισι, πρέπει να βάλεις καλάθι.
Ο σκύλος μου παίζει καλύτερο μπάσκετ από εσάς.
Είναι γελοίο. Γιατί τα αγόρια νιώθουν την ανάγκη να ανταγωνίζονται για τα πάντα;
Ναι. Εμείς οι αδερφές δεν ανταγωνιζόμαστε ποτέ για τίποτα.
Ντόσον, ωραίο έρμπολ.
Μήπως να πάρεις κανένα πομ πομ για να εμψυχώσεις τον άντρα σου;
Εντάξει, Τζόι, παραιτούμαι. Κέρδισες.
Προσπαθώ να σε κάνω να με συμπαθήσεις, αλλά δεν μπορώ.
-Τι εννοείς; Σε συμπαθώ. -Έλα, Τζόι, δεν είμαι χαζή.
Πιάνω τα μοχθηρά σου σχόλια.
Τι σου έκανα; Ήθελα μόνο να είμαι φίλη σου.
Δεν γίνεται να είστε φίλες αν τσακώνεστε για τον ίδιο άντρα.
Τζόι, είσαι ερωτευμένη με τον Ντόσον.
Κάνεις λάθος.
Είδα ένα φιλί που θα μπορούσε να βάλει φωτιά στον Ατλαντικό. Δεν κάνω λάθος.
Αυτό το φιλί ήταν έντονο.
Έχετε πολλά να πείτε.
Έχω κορακιάσει. Πάω να φέρω νερό.
-Χάνεις, Πέις. -Πάμε.
Σε δυσκολεύω;
Το φαντάστηκα.
Τζόι, ξέρω ότι αυτό πρέπει να είναι κάπως...
Δεν θέλω να το συζητήσω.
-Όχι μαζί σου. -Το ξέρω.
Δεν πειράζει.
Καταλαβαίνω. Αλήθεια.
-Γιατί είσαι έτσι; -Πώς;
Τόσο καλή.
Θεέ μου!
Θα ήταν πολύ πιο εύκολο αν ήσουν τελείως σκύλα, αυτό είναι όλο.
Λυπάμαι. Θα προσπαθήσω να γίνω περισσότερο σκύλα.
Πρέπει να γυρίσουμε στη βιβλιοθήκη!
-Αποκλείεται! -Ναι!
Δεν είναι δίκαιο. Έκλεψες, φίλε.
Αν δεν γυρίσουμε τους φωτοτυπημένους πισινούς μας στη βιβλιοθήκη
στα επόμενα δύο λεπτά, είμαστε καταδικασμένοι!
Κυρίες! Είναι πιο γρήγορα από τα αποδυτήρια.
Ελάτε! Από εδώ!
Γεια σας, κ. Τρινγκλ. Πώς πάει;
Υπάρχει λόγος να μη σας βάλω τιμωρία και το άλλο Σάββατο;
Ναι, πεινούσαμε.
Δεν μπορείτε να μας κρατάτε κλεισμένους στη βιβλιοθήκη χωρίς φαγητό.
Είμαι μέλος της Διεθνούς Αμνηστίας.
Και γιατί πήγατε στο γυμναστήριο; Να φάτε μπάλα του μπάσκετ;
Δεν ξέραμε τι κάναμε. Παραληρούσαμε.
-Αν ακούσω άλλη μία λέξη από σένα... -Κυρία Τ...
Αυτές οι κάρτες χρειάζονται ταξινόμηση.
Θα περάσετε το υπόλοιπο απόγευμα ταξινομώντας αλφαβητικά τις κάρτες
και βάζοντάς τες πίσω στο συρτάρι.
Αν μέχρι τις 5:00 δεν έχουν ταξινομηθεί όλες οι κάρτες,
το επόμενο Σάββατο θα είστε όλοι τιμωρία μαζί μου.
Με πιάνετε;
Άμπι, θα βοηθήσεις ή όχι;
Δεν μπορώ. Λυπάμαι.
Έχω σύνδρομο καρπιαίου σωλήνα.
-Τελευταία. -Δόξα τω Θεώ.
Δεν περίμενα ποτέ να το πω αυτό.
Λοιπόν...
-Πώς πάνε οι κάρτες; -Καλά.
Μόλις τις τελειώσαμε, κ. Τρινγκλ.
Είναι 4:30. Σύντομα θα μπορέσετε να πάτε σπίτια σας.
Κυρία Τρινγκλ...
Έχετε πολύ όμορφα μάτια. Έχετε σκεφτεί να βάλετε φακούς επαφής;
Δεν χρειάζεται να με κολακεύεις. Εξέτισες την ποινή σου.
Ελπίζω να έμαθες κάτι.
Οι συνεχείς καθυστερήσεις δεν είναι ανεκτές στο Κέιπσαϊντ.
-Οι συνεχείς καθυστερήσεις; -Πού πήγε το Έκστασι;
-Και το όργιο στα αποδυτήρια των αγοριών; -Το ήξερα από την αρχή.
Δεν μάσησα το "τσουλάκι του σχολείου" στιλ. Είσαι μεγάλη ψεύτρα.
-Κάτι θα ξέρεις για να το λες. -Άσ' τα αυτά.
Είσαι μία απλή, καθημερινή κοπέλα με βρομόστομα.
Όχι! Ο Πέισι με κατάλαβε. Δεν μπορώ να ξαναεμφανιστώ δημοσίως.
Σιγά το πράγμα. Ήθελα να κάνω τη μέρα πιο ενδιαφέρουσα.
Το ερώτημα είναι, γιατί είσαι τιμωρία, Πέισι;
Ναι. Αυτή ήταν η συμφωνία, θυμάσαι;
Αν έχανες, έπρεπε να μας πεις γιατί είσαι εδώ.
-Το παιχνίδι ήταν απάτη. -Κάναμε μία συμφωνία.
-Έλα, πες μας. -Έλα.
Ξέρετε κάτι; Δεν πρόκειται να γίνει.
Ξεχάστε το, γιατί...
-Ο Πέισι δεν παραδέχεται τίποτα. -Βαρέθηκα αυτή τη συμπεριφορά.
Θέλω να σ' εμπιστευτώ, Πέισι.
Θες να μ' εμπιστευτείς;
Λες να σου κλέψω την κοπέλα;
Σε έχω ικανό. Θα έκανες τα πάντα για το σεξ.
Κρίμα, Ντόσον.
-Έτσι νιώθεις για μένα; -Τι να σκεφτώ;
-Φίλησες την κοπέλα μου. -Ήταν πρόκληση, Ντόσον.
-Ευχαριστώ. -Το γουστάρατε.
Εγώ όχι.
-Χωρίς παρεξήγηση. -Αλίμονο.
-Αυτό με τον Ούμπα Λούμπα... -Για όνομα του Θεού, Ντόσον!
Το έχεις μεγαλοποιήσει.
Ίσως. Αλλά δεν καταλαβαίνεις. Δεν το πιάνεις.
Αυτές τις δύο λέξεις, "Ούμπα Λούμπα", τις μισώ.
Κάθε ανασφάλεια που έχω για τον εαυτό μου υπάρχει μέσα σ' αυτές τις λέξεις.
Κι όταν με αποκαλείς έτσι, είναι σαν να με εκθέτεις.
Που δεν είμαι μεγάλος αθλητής.
Που δεν έχω σεξουαλική εμπειρία.
Κοίτα, είμαι παρθένος, εντάξει;
Δεν είμαι μεγάλος επιβήτορας σαν εσένα.
Μεγάλος επιβήτορας;
Πες μου ότι κάνεις πλάκα, Ντόσον.
Εντάξει.
Θες να μάθεις γιατί είμαι εδώ;
Ορκιστείτε ότι δεν θα βγει παραέξω.
-Ορκιζόμαστε. -Ορκίζομαι.
Τ' ορκίζομαι.
Εντάξει.
Λοιπόν,
χθες...
αφότου μου έσπασες τη μύτη με την μπάλα,
οι μαζορέτες ήταν...
πολύ φιλικές μαζί μου.
Μου περιποιούνταν τη μύτη και με αγκάλιαζαν. Και...
ενθουσιάστηκα λίγο.
Όχι.
Έχει και χειρότερα.
Εγώ...
Πήγα στο μπάνιο για να ανακουφιστώ, αν με πιάνετε.
-Θεέ μου. -Ναι.
Και ήρθε ο προπονητής...
για να δει πώς είναι η μύτη μου.
Είδε πολύ περισσότερα από τη μύτη σου, έτσι;
Περιττό να σας πω ότι γι' αυτό είμαι εδώ.
Η πιο ντροπιαστική ιστορία που έχω ακούσει.
Ευχαριστώ.
Μπορείς να σταματήσεις να μου πετάς μπάλες, Ντόσον;
Είναι προφανές ότι δεν είμαι ο Δον Ζουάν που θα σου κλέψει την κοπέλα.
Εσύ τουλάχιστον έχεις κοπέλα. Εγώ δεν έχω τίποτα.
Έχεις το χέρι σου.
Έχεις δίκιο. Ξέσπαγα πάνω σου. Συγγνώμη.
Μάλλον ψάχνω έναν λόγο για το...
Τι; Λόγο για ποιο πράγμα;
Γιατί δεν με θέλεις.
Περίμενε.
Ντόσον...
Μου αρέσεις πολύ.
Αλλά δεν αρκεί να σου αρέσω.
Θέλω να με ποθείς.
Είσαι θεόσταλτος, Ντόσον. Και δεν πιστεύω καν στον Θεό.
Αυτό το σχολείο δεν με υποδέχτηκε με ανοιχτές αγκάλες.
Νιώθω ότι όλοι εδώ με μισούν και δεν ξέρω γιατί.
Επειδή είμαι από τη Νέα Υόρκη; Ή επειδή είμαι διαφορετική;
Μερικές φορές νιώθω ότι όλη μου η ζωή εδώ μέσα
είναι μια μεγάλη τιμωρία από την οποία δεν μπορώ να ξεφύγω,
αλλά μετά σκέφτομαι εσένα.
Και το ότι γνώρισα αυτό τον υπέροχο τύπο
που είναι τόσο ρομαντικός και στοργικός και που μ' αρέσει
και που τον θέλω τόσο πολύ.
Χάρη σε σένα αντέχω τις άσχημες μέρες.
Κι αν νομίζεις ότι θα ήθελα να είσαι επιβήτορας του σεξ, γελιέσαι.
Καταλαβαίνω ότι θέλεις να το πάμε αργά. Αλήθεια.
Δεν θέλω να σε πιέσω, Τζεν. Δεν είμαι τέτοιος τύπος.
Άνθρωπος είμαι. Έχω ορμόνες.
Ξέρεις...
Αν έλεγα ότι δεν σκέφτηκα ποτέ να κάνω σεξ μαζί σου, θα ήταν ψέματα.
Γιατί μου περνά απ' το μυαλό...
χίλιες φορές τη μέρα.
Μόνο χίλιες; Δεν είναι τίποτα.
Πέισι, ήμουν κόπανος.
Συγγνώμη για τη μύτη σου και για όλα τ' άλλα.
Συγγνώμη που σε είπα Ούμπα Λούμπα. Δεν έπρεπε να ξαφνιαστείς,
εφόσον είμαι μία σκέτη αποτυχία.
Δεν είσαι σκέτη αποτυχία.
Ναι, είμαι. Και όλοι εδώ το ξέρουν.
Αλλά, Ντόσον...
είσαι ο καλύτερός μου φίλος.
Δεν θέλω να το χαλάσω αυτό.
Πότε απέκτησαν όλοι τέτοια εμμονή με το σεξ;
Και τώρα εσύ, Ντόσον.
Αν σε αγχώνει που όλοι είναι πιο έμπειροι από σένα, μην ανησυχείς.
Έχεις μία φίλη που θα πεθάνει παρθένα.
-Τζόι, είναι θέμα χρόνου. -Πριν από τι;
Πριν αρχίσω να κοιμάμαι με κάθε μπρατσαρά με γρήγορο αυτοκίνητο;
Πριν βρεις τον κατάλληλο.
Τον έχω βρει.
-Τζόι; -Συγγνώμη. Δεν ξέρω τι συμβαίνει.
Έχω όλα αυτά τα συναισθήματα, αυτά τα παράξενα συναισθήματα
και δεν ξέρω πώς να το πω και δεν μπορώ να το πω.
Θέλω να πω, εμείς...
Γνωριζόμαστε πολύ καιρό και ξέρεις τα πάντα για μένα.
Τα πάντα. Και δεν μπορώ να σου το πω αυτό.
Δεν μπορώ.
Και νιώθω...
-πολύ μόνη. -Τζόι, δεν είσαι μόνη.
-Είμαι. -Είμαι εδώ για σένα.
Ήμουν εδώ για σένα στην έκτη τάξη. Είμαι και τώρα εδώ.
Ό,τι κι αν πεις, αυτό δεν αλλάζει.
Ίσως αν απλώς...
έλεγες αυτά τα πράγματα, τότε...
θα τα έβγαζες από μέσα σου και δεν θα σε βάραιναν τόσο.
Θέλω να ελευθερωθείς.
Δεν μπορώ.
Γιατί αν πω αυτά τα πράγματα, δεν θα μπορώ να τα πάρω πίσω.
Θα αλλάξουν τα πάντα και δεν μπορώ να το κάνω.
Δεν μπορώ.
Συγχαρητήρια σε όλους.
Εκτίσατε την ποινή σας. Μπορείτε να πάτε σπίτι τώρα.
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: Ioannis Parasoglou